เทศบัญญัติเทศบาลตำบลเชียงคานเทศบัญญัติเทศบาลตำบลเชียงคานเรื่องกำหนดประเภท ลักษณะ แบบ รูปทรง ระยะหรือระดับของอาคาร และบริเวณห้ามก่อสร้างดัดแปลงรื้อถอน เคลื่อนย้าย ใช้หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลเชียงคานอำเภอเชียงคาน จังหวัดเลยพ.ศ. ๒๕๕๓ อาศัยอำนาจตามความในมาตรา ๙ วรรคสอง และมาตรา ๑๐ (๑)แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลเชียงคานโดยความเห็นชอบของสภาเทศบาลตำบลเชียงคานและผู้ว่าราชการจังหวัดเลย จึงตราเทศบัญญัติขึ้นไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลเชียงคาน เรื่อง กำหนดประเภท ลักษณะ แบบ รูปทรงระยะหรือระดับของอาคาร และบริเวณห้ามก่อสร้าง ดัดแปลง รื้อถอน เคลื่อนย้ายใช้หรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลเชียงคาน อำเภอเชียงคานจังหวัดเลย พ.ศ. ๒๕๕๓ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาเทศบัญญัติข้อบังคับ ระเบียบ ประกาศและคำสั่งอื่นใดที่ได้ตราไว้แล้วที่ขัดหรือแย้งกับเทศบัญญัตินี้ให้ใช้เทศบัญญัตินี้แทนเว้นแต่เทศบัญญัตินั้น จะมีมาตรการในการควบคุมมากกว่าเทศบัญญัติหรือข้อบังคับระเบียบ ประกาศ และคำสั่งอื่น ๆ ที่ออกตามเทศบัญญัตินี้ข้อ ๔ ในเทศบัญญัตินี้บริเวณที่ ๑ หมายความว่าพื้นที่บริเวณดังต่อไปนี้ทิศเหนือ จดเขตเทศบาลตำบลเชียงคานด้านทิศเหนือทิศตะวันออก จดสวนสุขภาพเฉลิมพระเกียรติวัดท่าคก และถนนศรีเชียงคาน ซอย ๒๑ทิศใต้ จดเส้นขนานระยะ๓๐ เมตร กับศูนย์กลางทางหลวงแผ่นดินหมายเลข ๒๑๑ (ถนนศรีเชียงคาน) ฟากเหนือและทางหลวงแผ่นดินหมายเลข ๒๑๙๕ ฟากเหนือทิศตะวันตก จดเขตเทศบาลตำบลเชียงคานด้านทิศตะวันตกบริเวณที่ ๒ หมายความว่า พื้นที่บริเวณ ดังต่อไปนี้ทิศเหนือ จดเส้นขนานระยะ๓๐ เมตร กับกึ่งกลางทางหลวงแผ่นดินหมายเลข ๒๑๑ (ถนนศรีเชียงคาน) ฟากเหนือทิศตะวันออก จดถนนศรีเชียงคาน ซอย ๒๑ฟากตะวันตก และถนนศรีเชียงคาน ซอย ๑๔ทิศใต้ จดเส้นขนานระยะ๑๐๐ เมตร กับกึ่งกลางทางหลวงแผ่นดินหมายเลข ๒๑๑ (ถนนศรีเชียงคาน) ฟากใต้ วัดป่าใต้และถนนศรีเชียงคาน ซอย ๒๓ทิศตะวันตก จดถนนศรีเชียงคาน ซอย ๖ฟากตะวันออก ทางหลวงแผ่นดินหมายเลข ๒๐๑ ฟากตะวันออก และถนนศรีเชียงคาน ซอย ๙ฟากตะวันออกบริเวณที่ ๓ หมายความว่าพื้นที่บริเวณวัดท่าคก วัดมหาธาตุ วัดป่าใต้ วัดมัชฌิมาราม วัดศรีคุณเมืองวัดโพนชัย และวัดสันติวนารามบริเวณที่ ๔ หมายความว่า พื้นที่ในเขตเทศบาลตำบลเชียงคานทั้งหมด ยกเว้นพื้นที่บริเวณที่๑ บริเวณที่ ๒ และบริเวณที่ ๓ทั้งนี้ ตามแผนที่แนบท้ายเทศบัญญัตินี้ข้อ ๕ กำหนดให้พื้นที่บางส่วนในท้องที่เทศบาลตำบลเชียงคานอำเภอเชียงคาน จังหวัดเลย ภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามมิให้บุคคลใดก่อสร้างอาคาร ดังต่อไปนี้(๑) อาคารที่มีความสูงเกิน ๒ ชั้นหรือ ๑๐ เมตร(๒) อาคารที่มีพื้นที่อาคารรวมกันเกิน ๒๐๐ ตารางเมตร(๓) เพิงหรือแผงลอย(๔) ตลาดตามกฎหมายว่าด้วยการสาธารณสุข(๕) สถานบริการตามกฎหมายว่าด้วยสถานบริการ(๖) ร้านขายเครื่องดื่มแอลกอฮอส์ที่มีที่นั่งสำหรับลูกค้า(๗) โรงมหรสพตามกฎหมายว่าด้วยการควบคุมอาคาร(๘) โรงงานทุกประเภท รวมทั้งโรงกำจัดขยะมูลฝอยและโรงบำบัดน้ำเสียรวม(๙) อาคารเลี้ยงสัตว์ทุกชนิด(๑๐) อาคารอยู่อาศัยรวม(๑๑) อาคารเก็บสินค้า อาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บพักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่อาคารรวมกันเกิน๑๐๐ ตารางเมตร(๑๒)อาคารเก็บผลิตผลทางการเกษตรที่มีพื้นที่ทุกชั้นในหลังเดียวกันเกิน ๑๐๐ ตารางเมตร(๑๓) สถานที่บรรจุก๊าซ และสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว(๑๔) สถานที่เก็บน้ำมันเชื้อเพลิง สำหรับจำหน่ายขายและสถานีบริการน้ำมันเชื้อเพลิงตามกฎหมายว่าด้วยการเก็บรักษาน้ำมันเชื้อเพลิง(๑๕) โรงซ่อม หรือโรงพ่นสีรถยนต์หรือรถจักรยานยนต์(๑๖) สถานีขนส่งตามกฎหมายว่าด้วยการขนส่งทางบก(๑๗) สุสานและฌาปนสถานตามกฎหมายว่าด้วยการควบคุมสุสานหรือฌาปนสถาน(๑๘) ป้ายหรือสิ่งก่อสร้างที่สร้างขึ้นสำหรับติดตั้งป้ายทุกชนิดเว้นแต่ป้ายบอกชื่อสถานที่ ป้ายชื่อถนน ตรอก ซอย ป้ายของทางราชการป้ายเครื่องหมายหรือสัญลักษณ์ของสถานประกอบการและป้ายชื่อหมู่บ้านที่มีพื้นที่รวมกันไม่เกิน ๒ ตารางเมตรและให้ปฏิบัติตามข้อกำหนดในกฎกระทรวง ฉบับที่ ๕๕ (พ.ศ. ๒๕๔๓)ออกตามความในพระราชบัญญัติควบคุมอาคาร พ.ศ. ๒๕๒๒ ด้วยทั้งนี้ อาคารที่ก่อสร้างหรือดัดแปลงภายในบริเวณที่ ๑ให้เป็นไปตามเงื่อนไขท้ายเทศบัญญัตินี้ด้วย(ข) ภายในบริเวณที่ ๒ ห้ามมิให้บุคคลใดก่อสร้างอาคาร ดังต่อไปนี้(๑) อาคารที่มีความสูงเกิน ๑๖ เมตร(๒)อาคารที่มีพื้นที่อาคารรวมกันทุกชั้นหรือชั้นหนึ่งชั้นใดในหลังเดียวกันเกิน ๑,๐๐๐ ตารางเมตร(๓) อาคารตาม (ก) (๓) (๕) (๘) (๙) (๑๑) (๑๒) (๑๓) (๑๔) (๑๕) (๑๖)(๑๗) และ (๑๘)(ค) ภายในบริเวณที่ ๓ ห้ามมิให้ก่อสร้างอาคารอื่นใด เว้นแต่(๑) ศาสนสถาน(๒)อาคารเพื่อกิจการด้านการศาสนาที่เป็นอาคารเดียวที่มิใช่อาคารขนาดใหญ่ทั้งนี้อาคารตาม (๑) และ (๒)ให้เป็นไปตามข้อกำหนด ดังต่อไปนี้(๑) มีความสูงอาคารไม่เกิน ๒ ชั้น หรือ๑๐ เมตร ยกเว้นหอเก็บน้ำและอาคารที่เป็นสัญลักษณ์ทางศาสนาหรือใช้เพื่อประกอบพิธีกรรมทางศาสนา เช่น โบสถ์ เจดีย์ เมรุ ฯลฯโดยไม่ใช้ส่วนหนึ่งส่วนใดของอาคารเพื่อกิจการอื่น(๒) ห้ามมิให้กระทำการใด ๆอันเป็นการเปลี่ยนแปลงรูปแบบหรือลักษณะภายนอกทางสถาปัตยกรรมของอาคารหรือสิ่งก่อสร้างที่เกี่ยวข้องกับศาสนาและความเชื่อชุมชน เว้นแต่มีความจำเป็นต้องซ่อมแซมเมื่อเกิดความเสียหายโดยต้องสร้างหรือซ่อมแซมให้เหมือนหรือคล้ายของเดิมมากที่สุด(ง) ภายในบริเวณที่ ๔ ห้ามมิให้บุคคลใดก่อสร้างอาคาร ตาม (ก) (๕) (๖)(๘) (๑๓) (๑๕) และ (๑๗) และกรณีการก่อสร้างอาคารประเภทตึกแถวหรืออาคารอยู่อาศัยรวมให้มีความสูงไม่เกิน ๑๖ เมตรข้อ ๖ ภายในบริเวณพื้นที่ที่กำหนดตามข้อ๔ ให้เป็นไปตามเงื่อนไข ดังต่อไปนี้(๑)การวัดความสูงของอาคารให้วัดระยะในแนวดิ่งจากระดับพื้นดินถมที่ต่ำที่สุดของที่ตั้งอาคารถึงส่วนที่สูงที่สุดของอาคาร(๒)น้ำเสียจากอาคารต้องผ่านระบบบำบัดน้ำเสียจนเป็นน้ำทิ้งก่อนระบายสู่แหล่งรองรับน้ำทิ้งโดยคุณภาพน้ำทิ้งให้เป็นไปตามประกาศสำนักงานคณะกรรมการสิ่งแวดล้อมแห่งชาติเรื่องกำหนดมาตรฐานคุณภาพน้ำทิ้งจากอาคารข้อ ๗ ภายในบริเวณพื้นที่ที่กำหนดตามข้อ๔ ห้ามบุคคลใดดัดแปลง ใช้หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ข้อ ๘ อาคารที่มีอยู่เดิมในพื้นที่ที่กำหนดตามข้อ๔ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๙ อาคารที่ได้รับใบอนุญาตหรือใบรับแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้างดัดแปลง ใช้หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๐ ให้นายกเทศมนตรีตำบลเชียงคานรักษาการตามเทศบัญญัตินี้ประกาศณ วันที่ ๒๘ ตุลาคม พ.ศ. ๒๕๕๓กมล คงปิ่นนายกเทศมนตรีตำบลเชียงคาน[เอกสารแนบท้าย]๑. เงื่อนไขการก่อสร้างหรือดัดแปลงอาคาร ท้ายเทศบัญญัติเทศบาลตำบลเชียงคานเรื่อง กำหนดประเภท ลักษณะ แบบ รูปทรง ระยะหรือระดับของอาคารและบริเวณห้ามก่อสร้าง ดัดแปลง รื้อถอน เคลื่อนย้ายใช้หรือเปลี่ยนการใช้อาคารบางชนิด หรือบางประเภท ในท้องที่เทศบาลตำบลเชียงคานอำเภอเชียงคาน จังหวัดเลย พ.ศ. ๒๕๕๓๒. แผนที่ท้ายเทศบัญญัติเทศบาลตำบลเชียงคาน เรื่อง กำหนดประเภทลักษณะ แบบ รูปทรง ระยะหรือระดับของอาคาร และบริเวณห้ามก่อสร้าง ดัดแปลง รื้อถอนเคลื่อนย้าย ใช้หรือเปลี่ยนการใช้อาคารบางชนิด หรือบางประเภทในท้องที่เทศบาลตำบลเชียงคาน อำเภอเชียงคาน จังหวัดเลย พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๒๔ พฤษภาคม ๒๕๕๔ณัฐวดี/ตรวจ๒๔ พฤษภาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๕๑ ง/หน้า ๗๙/๓ พฤษภาคม ๒๕๕๔